open-index/open-wikipedia-markdown huggingface dataset:
טקס פרסי גלובוס הזהב ה-68

**טקס פרסי גלובוס הזהב ה-68** שודר בשידור חי מן מלון הילטון בוורלי ב בוורלי הילס, קליפורניה ב-16 בינואר 2011, על ידי NBC. המארח היה ריקי ג'רווייס. המועמדויות לפרס הוכרזו ב-14 בדצמבר 2010, על ידי ג'וש דוהמל, קייטי הולמס ובלייר אנדרווד. רוברט דה נירו הוענק לו פרס ססיל ב. דה מיל על מפעל חיים. הרשת החברתית זכתה בארבעה פרסים, הכי הרבה מכל סרט, כולל הדרמה הטובה ביותר. סרט זה ניצח את הסרט נאום המלך, שקיבל הכי הרבה מועמדויות לפרסים, אך זכה בפרס אחד בלבד.

## זוכים ומועמדים
אלה המועמדים לפרסי גלובוס הזהב ה-68. הזוכים רשומים בראש כל רשימה.

### סרט

#### סרטים עם מרב פרסים ומועמדויות

### טלוויזיה

#### סדרות טלוויזיה עם מרב פרסים ומועמדויות

### פרס ססיל ב. דה-מיל

## קישורים חיצוניים
* 

קטגוריה:2011 בארצות הברית
קטגוריה:טקסי פרסי גלובוס הזהב
סרה מוטבאנג

**סרה מוטבאנג** (באנגלית: **Sera Motebang**; נולד ב-1 במאי 1995 בלסוטו) הוא כדורגלן מלסוטו המשחק בעמדת החלוץ בקבוצת רויאל AM מליגת העל הדרום-אפריקאית ובנבחרת לסוטו.

## קריירת מועדונים
מוטבאנג נולד בלסוטו והחל את הקריירה המקצוענית שלו במטלאמה המקומית.

לקראת עונת  עבר לבלומפונטיין סלטיק מליגת העל הדרום-אפריקאית. ב-25 באוגוסט 2019 ערך את הופעת הבכורה שלו במועדון, בתיקו 0-0 נגד ברוקה במסגרת הליגה. ב-28 באוגוסט הבקיע את שער הבכורה שלו במועדון, בהפסד 2-1 לממלודי סאנדאונס, גם כן במסגרת הליגה. הוא שיחק במועדון במשך שתי עונות, בהן ערך 38 הופעות ליגה והבקיע תשעה שערים.

לאחר פירוק בלומפונטיין סלטיק ורכישת רישיונה על-ידי רויאל AM לקראת עונת , החל לשחק במדי רויאל AM בליגת העל הדרום-אפריקאית.

## קריירה בינלאומית
ב-29 במרץ 2016 ערך מוטבאנג את הופעת הבכורה שלו בנבחרת לסוטו, בניצחון 2-1 על נבחרת איי סיישל במסגרת מוקדמות גביע אפריקה לאומות 2017. ב-12 ביוני הבקיע את שער הבכורה שלו בנבחרת, בניצחון 3-0 על נבחרת מאוריציוס במסגרת גביע אפריקה הדרומית .

## קישורים חיצוניים

קטגוריה:כדורגלנים מלסוטו
קטגוריה:חלוצי כדורגל מלסוטו
קטגוריה:כדורגלני בלומפונטיין סלטיק
קטגוריה:ילידי 1995
ניקולאס קפאלדו

**ניקולאס קפאלדו טובואס** (בספרדית: **Nicolás Capaldo Toboas**; נולד ב-14 בספטמבר 1998 בסנטה רוסה שבארגנטינה) הוא כדורגלן ארגנטינאי המשחק בעמדת הקשר בקבוצת המבורג.

## קריירת מועדונים
### בוקה ג'וניורס
קפאלדו הגיע אל מחלקת הנוער של בוקה ג'וניורס מליגת העל הארגנטינאית ממחלקת הנוער של דפורטיבו מקאליסטר בשנת 2015. ב-25 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון 1-0 על דפנסה וחוסטיסיה במסגרת המחזור ה-20 בליגה לעונת . בסך הכל הוא ערך 37 הופעות ליגה במועדון, וזכה עמו באליפות ארגנטינה בעונת .

### רד בול זלצבורג
ב-23 ביוני 2021 חתם קפאלדו על חוזה לחמש עונות ברד בול זלצבורג מהבונדסליגה האוסטרית. ב-16 ביולי הוא ערך את הופעת הבכורה שלו במועדון, בניצחון 4-1 על הרטה ולס במסגרת הסיבוב הראשון של הגביע האוסטרי. ב-23 ביולי ערך את הופעת הבכורה שלו בליגה, בניצחון 3-1 על שטורם גראץ במסגרת המחזור הראשון לעונת . ב-28 באוגוסט הבקיע את שער הבכורה שלו במועדון, בניצחון 1-0 על הארטברג במסגרת המחזור השישי בליגה.

### המבורג
ב-10 ביולי 2025 חתם בהמבורג מהבונדסליגה.

## תארים
;בוקה ג'וניורס
* אליפות ארגנטינה: 2019/2020

;רד בול זלצבורג
* אליפות אוסטריה: 2021/2022
* גביע אוסטרי: 2021/2022

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני רד בול זלצבורג
קטגוריה:ספורטאים זרים באוסטריה
קטגוריה:כדורגלני המבורג
קטגוריה:ארגנטינאים שנולדו ב-1998
מוריס בנך

**מוריס "מוקי" בנך** (בגרמנית: **Maurice "Mucki" Banach**; 9 באוקטובר 1967 – 17 בנובמבר 1991) היה כדורגלן גרמני ששיחק בעמדת החלוץ.

## קריירת מועדונים
בנך שיחק במחלקת הנוער של פרויסן מינסטר, ובהמשך עבר למחלקת הנוער של בורוסיה דורטמונד. בגיל 17 חתם על חוזה מקצועני ראשון במועדון. עד לשנת 1988 הוא ערך 14 הופעות בונדסליגה במדי בורוסיה דורטמונד, בהן הבקיע שני שערים.

בקיץ 1988 עבר בנך לווטנשייד 09 מהבונדסליגה השנייה. בעונת  הוא סיים כמלך השערים של הליגה, עם 22 שערים. עונה זו של בנך עוררה עניין בו מצדה של פ.צ. קלן מהבונדסליגה, אליה עבר בקיץ 1990. הוא ערך 49 הופעות במועדון עד למותו, והבקיע 24 שערים.

ב-16 בנובמבר 1991 שיחק את משחקו האחרון בקריירה, בהפסד 3-0 לשאלקה 04 במסגרת הליגה.

## מותו
ב-17 בנובמבר 1991, בבוקר שלאחר המשחק מול שאלקה 04, נהרג בנך בתאונת דרכים באוטובאן שליד רמשייד.

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני וטנשייד 09
קטגוריה:כדורגלני פ.צ. קלן
קטגוריה:הרוגי תאונות דרכים בגרמניה
קטגוריה:כדורגלנים שמתו במהלך הקריירה
קטגוריה:גרמנים שנולדו ב-1967
קטגוריה:גרמנים שנפטרו ב-1991
עונת 2018/2019 בליגת העל ההולנדית

**עונת 2018/2019** הייתה העונה ה-63 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. נאק ברדה, דה חראפסחאפ ואקסלסיור רוטרדם ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דה חראפסחאפ, פורטונה סיטארד ואמן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.

#### תחרויות אירופיות
* הקבוצה שסיימה במקום ה-1 העפילה לשלב ההמוקדמות השלישי של ליגת האלופות.
* הקבוצה שסיימה במקום ה-2 העפילה לשלב המוקדמות השני בליגת האלופות.
* הקבוצה שסיימה במקום ה-3 העפילה לשלב המוקדמות השלישי של הליגה האירופית.
* הקבוצה שסיימה במקום ה-4 העפילה לשלב המוקדמות השני של הליגה האירופית.
* הקבוצות שסיימו במקומות 5–8 התמודדו על כרטיס בודד לשלב המוקדמות השני של הליגה האירופית.

### טבלת הליגה

### פלייאוף על הכרטיס לסיבוב המוקדמות השני של הליגה האירופית

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עונות בליגת העל ההולנדית
קטגוריה:תחרויות כדורגל ב-2018
קטגוריה:תחרויות כדורגל ב-2019
קטגוריה:2018 בהולנד
קטגוריה:2019 בהולנד
חברות בווינה

**חברות בווינה** (באנגלית: **A Friendship in Vienna**) הוא סרט שואה טלוויזיוני אמריקאי, מסוגת דרמה היסטורית, אשר מבוסס על הספר "השטן בווינה" מאת דוריס אורגל שיצא לאור בשנת 1978. הסרט בוים על ידי ארתור אלן סיידלמן, נכתב על ידי ריצ'רד אלפיירי והופק על ידי Walt Disney Television ו-Finnegan-Pinchuk Productions, כשמככבים בו בתפקיד ראשי קמי הארפר וג'ני לואיס, לצד אדוארד אסנר, סטיבן מאכט, רוזמרי פורסיית' וג'יין אלכסנדר.

שידור הבכורה של הסרט היה בארצות הברית בערוץ דיסני ב-27 באוגוסט 1988, כאשר הוא נמנה ברשימת סרטי הבכורה של הערוץ. בישראל שידור הבכורה של הסרט היה בשנת 1991 בערוץ הראשון. הסרט הופץ גם להקרנה ביתית על ידי Buena Vista Home Video, כאשר בהפצה הביתית בישראל נקרא הסרט **ידידות נצחית**. אורך הסרט הוא כ-100 דקות.

הסרט צולם כולו במיקום בבודפשט, עיר הבירה של הונגריה, אף על פי שעלילתו מתרחשת בווינה, עיר הבירה של אוסטריה. כמו כן, זו הייתה הפעם הראשונה שערוץ דיסני הפיק סרט מאחורי מסך הברזל.

## תקציר העלילה
הסרט מתרחש בשנת 1938 ועוקב אחר שתי חברות טובות בנות 13, ליז מולר הקתולית ואינגה דורנוולד היהודית, אשר מתגוררות בווינה, עיר הבירה של אוסטריה, בחודשים שלפני ובמהלך האנשלוס. הצרות מגיעות כאשר אביה של ליז, אוהד הנאציזם, נוסע לגרמניה ומצטרף לאס אה, כאשר הוא מביא איתו את אשתו ובנו הבכור. כמו כן הוא אוסר על ליז להיפגש עם אינגה, כמו שהוריה של אינגה אוסרים עליה להיפגש עם ליז. למרות האיסורים מהוריהם, הבנות נפגשות בסתר מחוץ לקתדרלה, כנסייה נוצרית, וממשיכות את הידידות שלהן. במהלך הסרט רואים כיצד הבנות שומרות על קשר למרות הקשיים הרבים, עד שלבסוף אינגה עוזבת את אוסטריה למחוץ לאירופה ונפרדת מליז.

## צוות השחקנים
* **קמי הארפר** – ליז מולר
* **[[ג'ני לואיס]]** – אינגה דורנוולד
* **[[אדוארד אסנר]]** – אופה אוסקר רייקמן
* **[[סטיבן מאכט]]** – פרנץ דורנוולד
* **[[רוזמרי פורסיית']]** – המורה של ליז ואינגה
* **[[ג'יין אלכסנדר]]** – האנה דורנבלד

## קישורים חיצוניים

## הערות שוליים

קטגוריה:סרטים אמריקאיים מבוססי ספרים
קטגוריה:סרטים על השואה
קטגוריה:סרטי דרמה היסטורית
קטגוריה:סרטי דרמה אמריקאיים
קטגוריה:סרטי טלוויזיה אמריקאיים
קטגוריה:סרטי 1988
קטגוריה:סרטים באנגלית
קטגוריה:וינה בקולנוע
קטגוריה:זיכרון שואת יהודי אוסטריה
אנטואן ברנד

**אנטואן ז'וזף עמנואל ברנד** (בצרפתית: **Antoine Joseph Emmanuel Bernède**; נולד ב-26 במאי 1999 בפריז שבצרפת) הוא כדורגלן צרפתי המשחק בעמדת הקשר בקבוצת הלאס ורונה מהסרייה א'.

## קריירת מועדונים
### פריז סן-ז'רמן
ברנד הגיע אל מחלקת הנוער של פריז סן-ז'רמן בשנת 2012. ב-4 באוגוסט 2018 ערך את הופעת הבכורה שלו בקבוצה הבוגרת של המועדון, כשהחליף את טיאגו סילבה בדקה ה-74 בניצחון 4-0 על מונקו במסגרת גביע האלופות הצרפתי. ב-12 באוגוסט ערך את הופעת הבכורה שלו בליגת העל הצרפתית, בניצחון 3-0 על קאן במסגרת המחזור הראשון לעונת 2018/2019. בסך הכל ערך שתי הופעות ליגה במדי המועדון.

### רד בול זלצבורג
ב-6 בפברואר 2019 חתם ברנד ברד בול זלצבורג מהבונדסליגה האוסטרית. ב-17 במרץ ערך את הופעת הבכורה שלו במועדון, בניצחון 2-0 על ואקר אינסברוק במסגרת המחזור ה-22 בליגה לעונת . בעונה וחצי הראשונות שלו במדי המועדון ערך 13 הופעות ליגה.

ב-13 במרץ 2021 הבקיע את שער הבכורה שלו במועדון, בניצחון 2-1 על אדמירה ואקר מדלינג במסגרת המחזור ה-21 בליגה לעונת . בעונה זו ערך ברנד 19 הופעות ליגה.

### לוזאן
ב-9 בינואר 2023 הושאל אל לוזאן. ב-23 ביוני 2023 חתם במועדון בהעברה קבועה.

### הלאס ורונה
ב-3 בפברואר 2025 הושאל ברנד אל הלאס ורונה מהסרייה א'.

## תארים
;פריז סן-ז'רמן
* אליפות צרפת (1): 2018/2019
* גביע האלופות הצרפתי (1): 2018

;רד בול זלצבורג
* אליפות אוסטריה (4): 2018/2019, 2019/2020, 2020/2021, 2021/2022
* הגביע האוסטרי (3): 2019/2020, 2020/2021, 2021/2022

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני רד בול זלצבורג
קטגוריה:כדורגלני לוזאן
קטגוריה:כדורגלני הלאס ורונה
קטגוריה:ספורטאים זרים באוסטריה
קטגוריה:ספורטאים צרפתים באיטליה
קטגוריה:צרפתים שנולדו ב-1999
מירו ריס

**מירו ריס** (באנגלית: **Miro Rys**; 18 ביולי 1957 – 12 בספטמבר 1977) היה כדורגלן אמריקאי ששיחק בעמדת החלוץ בנבחרת ארצות הברית.

## קריירת מועדונים ומותו
ריס נולד בצ'כוסלובקיה וגדל באילינוי שבארצות הברית. לאחר סיום לימודיו, חתם על חוזה מקצועני בשיקגו סטינג מה-NASL. בסך הכל ערך 19 הופעות ליגה והבקיע ארבעה שערים עבור המועדון. לאחר עונת  זו התאמן עם מנצ'סטר יונייטד ועם טרנמיר רוברס.

במהלך עונת  חתם ריס בלוס אנג'לס אצטקס, גם היא מה-NASL. הוא ערך שתי הופעות במועדון.

לאחר עונת , הגיע ריס לגרמניה על-מנת להיבחן במספר מועדונים, ביניהם הרטה ברלין ובורוסיה דורטמונד. ב-12 בספטמבר 1977 נהרג ריס בתאונת דרכים במהלך נסיעה עם מאמן מקומי ועם מספר שחקנים צעירים מקבוצה עמה התאמן.

## קריירה בינלאומית
ב-20 באוקטובר 1976 ערך ריס את הופעת הבכורה שלו בנבחרת ארצות הברית, בניצחון 2-0 על נבחרת קנדה במסגרת מוקדמות מונדיאל 1978. במשחק זה הבקיע את שערו הראשון והיחיד במדי הנבחרת. בסך הכל ערך שלוש הופעות בנבחרת ארצות הברית.

## הערות שוליים

## קישורים חיצוניים

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני נבחרת ארצות הברית
קטגוריה:הרוגי תאונות דרכים בגרמניה
קטגוריה:מהגרים מצ'כוסלובקיה לארצות הברית
קטגוריה:כדורגלנים שמתו במהלך הקריירה
קטגוריה:אמריקאים שנולדו ב-1957
קטגוריה:אמריקאים שנפטרו ב-1977
עונת 2019/2020 בליגת העל ההולנדית

**עונת 2019/2020** הייתה העונה ה-64 של ליגת העל ההולנדית בכדורגל, שהיא הליגה ההולנדית הבכירה. עונה זו הופסקה בחודש מרץ 2020 עקב מגפת הקורונה בהולנד כאשר מרבית הקבוצות בליגה היו במחזור ה-26 ולא הוכרזה אלופה, כמו כן לא היו יורדות לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו ספרטה רוטרדם, ואלבייק וטוונטה שעלו מליגת המשנה) עקב מגפת הקורנה, הליגה הופסקה לאחר המחזור ה-26 לרוב קבוצות הליגה והמחזור ה-25 לארבע קבוצות, כלל הקבוצות השלימו את הסיבוב הראשון בין 17 משחקים אך לא את הסיבוב השני.

#### תחרויות אירופיות
* הקבוצה שסיימה במקום ה-1 העפילה לשלב ההמוקדמות הבתים של ליגת האלופות.
* הקבוצה שסיימה במקום ה-2 העפילה לשלב המוקדמות השני בליגת האלופות.
* הקבוצה שסיימה במקום ה-3 העפילה לשלב הבתים של הליגה האירופית.
* הקבוצה שסיימה במקום ה-4 העפילה לשלב המוקדמות השלישי של הליגה האירופית.
* הקבוצה שסיימה במקום ה-5 העפילה לשלב המוקדמות השני של הליגה האירופית.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2020
קטגוריה:תחרויות כדורגל ב-2019
קטגוריה:2019 בהולנד
קטגוריה:2020 בהולנד
My Boy (שיר של אלביס פרסלי)

**My Boy** (בעברית: **הילד שלי**) הוא סינגל שהקליטה הזמר-יוצר האמריקאי אלביס פרסלי. השיר יצא לאור ב-3 בינואר 1975, על ידי חברת התקליטים RCA רקורדס, כסינגל מתוך האלבום *Good Times*.

## מיקומי שיא

## קישורים חיצוניים

קטגוריה:שירי 1971
קטגוריה:סינגלים מ-1971
קטגוריה:סינגלים מ-1974
קטגוריה:שירי אלביס פרסלי
קטגוריה:שירים באנגלית
קטגוריה:שירים על אבות
קטגוריה:שירים על ילדים
קטגוריה:בלדות פופ
קטגוריה:סינגלים בהוצאת RCA רקורדס
אנדרו קריר

**אנדרו קריר** (באנגלית: **Andrew Creer**; נולד ב-30 בנובמבר 1993) הוא שחקן תיאטרון, קולנוע וטלוויזיה אוסטרלי.

## ביוגרפיה
קריר גדל בחווה לגידול בקר מחוץ לטאמוורת', אוסטרליה. הוא סיים את לימודיו באקדמיה המערבית לאמנויות הבמה (WAAPA) בשנת 2015.

## קריירה
בתיאטרון גילם בין היתר את כריס קלר במחזה כולם היו בניי וג'ורג' ויקהאם בהצגה המבוססת על ספרה של ג'יין אוסטין,  "גאווה ודעה קדומה". בשנת  2016 שיחק במיני סדרה האוסטרלית "Tomorrow, When the War Began" המבוססת על ספרו של ג'יימס מרסדן. באותה שנה שיחק בסדרה "ברקודה" בשלושה פרקים. בשנת 2017 גילם את טום, מדריך גלישה במועדון הגלישה "בלו סרף", מושא אהבתה של קורה המילטון (דבי ראיין), בסרט זרמי סחף.

הוא שיחק בתפקיד חוזר בסדרת הטלוויזיה "נשק קטלני" המבוססת על סדרת הסרטים המצליחה.

בשנת 2018 שיחק בתפקיד ראשי בסרט הסלאש האמריקאי "Hurt" . בשנת 2019 שיחק בסרט האמריקאי "Take Me to Tarzana". בשנת 2021 שיחק בסרט "סווינג"  לצד צ'ארלס מלטון, אלכסנדר מקניקול ואלכסנדר לודוויג.

## פילמוגרפיה

## קישורים חיצוניים

קטגוריה:בוגרי אוניברסיטאות ומכללות באוסטרליה
קטגוריה:שחקני תיאטרון אוסטרלים
קטגוריה:שחקני קולנוע וטלוויזיה אוסטרלים
קטגוריה:תסריטאי קולנוע אוסטרלים
קטגוריה:אוסטרלים שנולדו ב-1993
איימי ודג'

**איימי ויקטוריה ודג**' (באנגלית: **Amy Victoria Wadge**; נולדה ב-22 בדצמבר 1975), המוכרת בשם **איימי ודג**' (**Amy Wadge**), היא זמרת-יוצרת אנגלייה.

פרט לכתיבת שירים לעצמה, ודג' כותבת באופן פעיל עם זמרים בריטים אחרים, ביניהם אד שירן. השניים שיתפו פעולה במספר שירים, בין היתר בשירים "The A Team", "Thinking Out Loud", "When Christmas Comes Around", "Galway Girl" ו-"Visiting Hours".

## ראשית חייה
ודג' נולדה ב-22 בדצמבר 1975 בבקוול , אנגליה. התשוקה של אביה למוזיקה השפיעה עליה מאוד, ועל ההשפעות האבהיות שלה היא אמרה שהיא "גדלה והקשיבה לאלטון ג'ון, ג'וני מיטשל וג'יימס טיילור. זה היה החומר שעליו חתכתי שיניים ועכשיו אני מקשיבה לכל מה שניתן לדמיין מהיפ הופ לקאנטרי".

היא החלה לכתוב שירים משלה בגיל 9 על הפסנתר המשפחתי. כשהייתה בת 11, הוריה קנו לה את הגיטרה הראשונה שלה.

## קריירה
לאחר שסיימה ללמוד בקולג' הוולשי המלכותי למוזיקה ודרמה , היא החלה להופיע במועדון בקארדיף, ויילס.

ב-2002, היא הוציאה את אלבום האולפן הראשון שלה, *The Famous Hour*.

ב-2002 וב-2003, היא זכתה בקטגוריית זמרת הסולו של השנה בפרסי המוזיקה הוולשית.

ב-2003, היא הוציאה את אלבום האולפן השני שלה, *Open*.

ב-2004, היא הוציאה את אלבום האולפן השלישי שלה, *Woj*.

ב-2006, היא הוציאה את אלבום האולפן הרביעי שלה, *No Sudden Moves*.

ב-2007, היא הוציאה את אלבום האולפן החמישי שלה, *Tougher Than Love*.

ב-2008, היא הוציאה את אלבום האולפן השישי שלה, *Bump*.

ב-2009, היא הוציאה את אלבום האולפן השביעי שלה, *Acoustig*.

ב-2010, היא כתבה, יחד עם אד שירן, את המיני-אלבום של שירן, *[[Songs I Wrote with Amy]]*.

ב-2011, היא הוציאה, בשיתוף פעולה עם פיטר ריילי , את אלבום האולפן השמיני שלה, *Rivers Apart*.

ב-2012, היא הוציאה, בשיתוף פעולה עם פיטר ריילי , את אלבום האולפן התשיעי שלה, *Afterglow*.

ב-2015, היא הוציאה את המיני-אלבום הראשון שלה, *No Use Crying Over Spilt Milk*.

היא גם כתבה וביצעה את כל השירים של פסקול הסדרה בוקר אחד.

ב-2018, היא הייתה אחת מהכתובים של השיר "Consequences" של קמילה קביו. בהמשך השנה, היא הוציאה את המיני-אלבום השני שלה, *Walking Disaster*.

ב-2019, היא כתבה 3 שירים לאלבום של בוני טיילר, Between the Earth and the Stars.

ב-27 במרץ 2020, היא הוציאה את המיני-אלבום השלישי שלה, .

## חיים אישיים
ודג' נשואה לשחקן אלון אפ ברינלי. הם גרים ליד פונטיפריד , ויילס.

## קישורים חיצוניים

* 

## הערות שוליים

קטגוריה:זוכות פרס גראמי
קטגוריה:זמרות בריטיות
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:בוגרות המכללה המלכותית הוולשית למוזיקה ודרמה
קטגוריה:בריטיות שנולדו ב-1975
ג'יימי לי

**ג'יימי לי** (נולדה ב-15 במרץ 1983) היא קומיקאית ושחקנית אמריקאית.

## ביוגרפיה
נולדה וגדלה בדאלאס, טקסס למשפחה ממוצא יהודי. היא בוגרת לימודי קולנוע, תיאטרון ותסריטאות מאוניברסיטת טקסס. לאחר סיום לימודיה עברה לניו יורק.

עם הגיעה לניו יורק עבדה במחלקת הפרסום בערוץ קומדי סנטרל ועזבה לאחר מכן כדי להתמקד בסטנדאפ. עבדה בצוות הכותבים בתוכנית The Marriage Ref. בשנת 2010 לי חוותה פריצה בקריירה כשהעפילה לשלב חצי הגמר בעונה השביעית של תוכנית הריאליטי Last Comic Standing ברשת NBC. לאחר מכן החלה לקיים הופעות בקולג'ים, הופיעה בתוכנית האירוח של קונאן או'בריאן, ביצעה תפקיד אורח ב-Chelsea Handler’s roundtable וכתבה לתוכנית Ridiculousness ב-MTV. בשנת 2021 נבחרה לי לאחת מהפנים החדשות מבין הקומיקאים במסגרת Just For Laughs.

לי הייתה חלק מצוות השחקנים בסדרה Girl Code ב-MTV. בנוסף הופיעה בתוכנית הלייט נייט של ג'יימס קורדן. היא הוציאה את הספר Weddiculous: The Unfiltered Guide to Being a Bride.

בשנת 2018 החלה לשחק בעונה השנייה של הסדרה "נופל וקם". קודם לכן שימשה ככותבת בסדרה.

## קישורים חיצוניים

## הערות שוליים

קטגוריה:קומיקאיות יהודיות אמריקאיות
קטגוריה:קומיקאים יהודים אמריקאים
קטגוריה:שחקניות אמריקאיות
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
מרטין ינסן

**מרטין ינסן** (בדנית: **Martin Jensen**; נולד ב-29 בספטמבר 1991) הוא די ג'יי ומפיק מוזיקלי דני.

## ביוגרפיה
### ראשית חייו
מרטין נולד בסילקבורג , דנמרק ב-29 בספטמבר 1991. הוא עבד כקבלן ומכונאי. הוא התחיל לתקלט כשהיה בגיל צעיר, אך התפרסם רק ב-2014.

### קריירה
ב-20 במרץ 2015, הוא הוציא את הסינגל "Sí", שהוא רמיקס של חגיגת כריסטיאנו רונאלדו בכדור הזהב של פיפ"א. בהמשך השנה, הוא הוציא את הסינגל "Night After Night". ב-6 בנובמבר 2015, הוא הוציא, בשיתוף פעולה עם פיטר ביורנסקוב , את הסינגל "Miracles".

ב-8 באפריל 2016, הוא הוציא את הסינגל "All I Wanna Do".

ב-4 בנובמבר 2016, הוא הוציא את הסינגל "Solo Dance". השיר הגיע, בשיאו, למקום הרביעי בצ'כיה ובסקוטלנד, למקום הראשון במצעד הדאנס הבריטי, למקום השביעי במצעד הסינגלים הבריטי, בנורווגיה ובדנמרק, ולמקום התשיעי במצעד הסינגלים האירי.

ב-28 באפריל 2017, הוא הוציא, בשיתוף פעולה עם The Vamps, את הסינגל "Middle of the Night". השיר הגיע, בשיאו, למקום השמיני בניו זילנד ובסקוטלנד. בהמשך השנה, הוא הוציא, בשיתוף פעולה עם לוטה , את הסינגל "Wait". הסינגל הגיע, בשיאו, למקום ה-32 בנורווגיה, ולמקום ה-45 בשוודיה.

ב-1 במרץ 2019, הוא הוציא, בשיתוף פעולה עם ג'יימס ארתור, את הסינגל "Nobody". הסינגל הגיע, בשיאו, למקום ה-27 בסקוטלנד, ולמקום ה-52 במצעד הסינגלים הבריטי.

ב-10 ביולי 2020, הוא הוציא, בשיתוף פעולה עם אלוק וג'ייסון דירולו, את הסינגל "Don't Cry for Me". הסינגל הגיע, בשיאו, למקום ה-54 בסקוטלנד. בהמשך השנה, הוא הוציא, בשיתוף פעולה עם אלה פארבן וניקו סנטוס, את הסינגל "Running Back to You". הסינגל הגיע, בשיאו, למקום ה-80 בגרמניה.

ב-2021, הוא היה שופט, לצד תומאס בלכמן  ואו לנד, בעונה ה-14 של ה-"X Factor" הדני.

## קישורים חיצוניים

* 

## הערות שוליים

קטגוריה:אמני מוזיקה אלקטרונית
קטגוריה:רמיקסרים
קטגוריה:פזמונאים
קטגוריה:תקליטנים
קטגוריה:דנים שנולדו ב-1991
המערך הלוגיסטי בלחימה

**המערך הלוגיסטי** הוא מונח המתאר את המעטפת הצבאית הרב זרועית, התומכת בצבא וביחידותיו מבחינה לוגיסטית. המערך הלוגיסטי נבחן בעת מלחמה, בה נדרש לספק את המרכיבים הלוגיסטיים הנדרשים באמצעות פתיחת נתיב יבשתי, אווירי או ימי המגיע עד לעומק שטח האויב, באופן המוכוון לכוחות הלוחמים ומותאם לצרכיהם. המערך הלוגיסטי במלחמה מורכב מתחומי הספקה (דלק, תחמושת, מים, מזון, ציוד וסוללות), רפואה (טיפול רפואי, פינוי נפגעים ותברואה), טכנולוגיה ואחזקה (תיקון אמצעי לחימה, גרירה וחילוץ), בינוי ותשתיות, והיסעים.

## היסטוריה
משחר ההיסטוריה הצבאית האנושית המתועדת מנהלים צבאות שונים מאמצי לחימה ממושכים, הנמשכים מפרקי זמן של ימי קרב בודדים ועד לשנות מלחמה ארוכות. קרבות רבים לאורך ההיסטוריה הוכרעו בהתאם ליכולתו של צבא לאפשר אספקה סדירה לכוחות הלוחמים – מזון, מים ואמצעי לחימה. היו מקרים בהם הביאו צבאות לוחמים את כלי נשקם ומזונם מהבית, על מנת להתמודד עם אתגרי הלוגיסטיקה בקרב ובמקומות בהם לא היה ניתן להעביר אספקה סדירה. הלוחמים בעת העתיקה הלכו רגלית לשדה הקרב, והיו מוצאים את מזונם בדרך או לוקחים אותו כשלל וביזה. עדות לכך אנו מוצאים בדברי הרמב"ם בהלכות מלחמה (המאה ה-12):

הצבא האשורי היה הראשון שעשה שימוש במערך לוגיסטי צבאי. בשל גודלו הרב, עשרות אלפי חיילים רגלים, אלפי מרכבות ואלפי פרשים, נדרשו האשורים לתחזק את מערכי הלחימה על ידי יצירת קווי הובלה לוגיסטיים, בימי מלחמה ובעת שלום. מאוחר יותר - צבא מוקדון, שהתפרסם בעיקר על-ידי אלכסנדר הגדול, ערך מסע כיבושים גדול מאוד שהגיע עד להודו, ונדרש לוודא רציפות אספקתית לאורך כל מסעו על מנת לצלוח את הקרבות שבדרך. המילה 'לוגיסטיקה' המוכרת כיום, הגיעה כנראה מצבא זה, במקור 'לוגיסטיקוס' - λογιστικός .

קפיצת המדרגה הגדולה ביותר בלוגיסטיקה הצבאית התרחשה רק לאחר כ-1,500 שנים על-ידי הגרנד ארמה של המצביא נפוליאון בונפרטה, שהכיר במרכזיותם של נשק חם ותותחים אשר דרשו התארגנות לוגיסטית מיוחדת. נפוליאון רכש סוסים ופרשים רבים כדי להוביל תחמושת ולגרור את התותחים אל עומק שדה המערכה. בנוסף, הקים מצבורי אספקה קדמיים בסמוך לשדה הקרב על מנת לאפשר את רציפות הלחימה. קצין שווייצרי ששירת בצבא נפוליאון, אנטואן-אנרי ז'ומיני, כתב ספר חשוב בנושא הלוגיסטיקה הצבאית - "אמנות המלחמה". בספרו הוא הגדיר את הלוגיסטיקה הצבאית: האמנות המעשית של הנעת צבאות.

## ראו גם
* המערך הלוגיסטי של צה"ל בעת לחימה

## לקריאה נוספת
* מרטין ון קרפלד, **מלחמה ותחזוקה: הלוגיסטיקה מוואלנשטיין עד פטון**, הוצאת מערכות, 1983

קטגוריה:לוגיסטיקה צבאית
הר קליבלנד (מונטנה)

**הר קליבלנד** (באנגלית: **Mount Cleveland**) הוא הר ברכס לואיס, בשטח הפארק הלאומי גליישר, במחוז גליישר שבמדינת מונטנה שבארצות הברית.

ההר ממוקם בחלק הדרום-מזרחי של הפארק הלאומי גליישר.

ההר ממוקם 4.8 קילומטרים דרומית-מזרחית לקצה הדרומי של אגם ווטרטון.

ההר הוא ההר הגבוה ברכס לואיס (המשתרע על כל חלקו הצפוני של הפארק, ואף ממשיך לתוך החלק הדרומי של פרובינציית אלברטה שבקנדה), והגבוה בהרי הפארק הלאומי גליישר; גובהו של ההר 3,191 מטרים מעל פני הים. הר קליבלנד הוא ההר ה-147 בגובהו במונטנה, וה-5,076 בגובהו בארצות הברית.

ההר אינו ההר הגבוה במדינת מונטנה (ההר הגבוה במונטנה הוא פסגת גרניט, שגובהה - 3,904 מטרים מעל פני הים - היינו, גבוהה ב-700 מטרים מהר קליבלנד). יחד עם זאת, הר קליבלנד נודע בגובהו בשל התנשאותו הרבה ומדרונותיו התלולים. הר קליבלנד מתנשא לגובה של 1,593 מטרים מעל סביבתו. המדרונות הצפון-מערביים של הר קליבלנד עולם גובה יחסי של 1,200 מטרים על פני מרחק של 0.64 קילומטרים. וחלק ממדרונות ההר אנכיים לחלוטין - דבר נדיר ביותר בארצות הברית. בשל כך הר קליבלנד הוא והוא ההר ה-4 בהתנשאותו במונטנה וההר ה-80 בהתנשאותו בארצות הברית.

## היסטוריה
### מקור השם

החלק המזרחי של השטחים שהפכו לימים לשטחי הפארק הלאומי גליישר, נרכשו בשנת 1895 (תקופת הכהונה השנייה של נשיא ארצות הברית קליבלנד), על ידי הממשלה הפדרלית של ארצות הברית מקונפדרציית בלאקפוט.

נרכש על ידי הממשלה הפדרלית מקונפדרציית Blackfoot.

בשל כך החליטה הוועדה לשמות גאוגרפיים של ארצות הברית לקרוא להר על שמו של הנשיא קליבלנד.

### טיפוס על ההר

הטיפוס הראשון המתועד לפסגת הר קליבלנד בוצע בשנת 1920 על ידי פרנק ב. וין (Frank B. Wynn).

## גאולוגיה

בדומה להרים אחרים בפארק הלאומי גליישר, הר קליבלנד מורכב מסלעי משקע שמקורם החל בתקופת הפרקמבריון ועד לתקופת היורה. סלעי משקע אלה נוצרו בים רדוד, שהחל להתרומם החל מלפני 170 מיליוני שנים.

## גלריית תמונות


File:Mt Cleveland.jpg
File:Mount Cleveland, GNP.jpg|המדרון הצפוני של ההר, בשעת שקיעה, מבט מאגם ווטרטון
File:Mount Cleveland - Glacier National Park.jpg|מבט אווירי מכיוון דרום, שנת 1925 לערך



## קישורים חיצוניים

* הר קליבלנד באתר "אנציקלופדית ההרים הקנדית"
* הר קליבלנד באתר summitpost
* 	
* הר קליבלנד באתר peakbagger
* תרשים הנוף הנשקף מהר קליבלנד באתר peakvisor
* הר קליבלנד באתר peakery (מרחקים לאתרים סמוכים)
* תחזית מזג אוויר עדכנית ארוכת טווח עבור הר קליבלנד (לפי גבהים)
* מידע למטפסים על הר קליבלנד באתר trailpeak
* 

## הערות שוליים

קליבלנד
קליבלנד
קליבלנד
קליבלנד
סוף פודגוראנו

**סוּף פוֹדגוֹראנוּ** (נולד ב-20 בינואר 2002 בחדרה שבישראל) הוא כדורגלן ישראלי המשחק בעמדת קשר הכנף והחלוץ בקבוצה מכבי חיפה מליגת העל הישראלית ובנבחרת ישראל.

## קריירת מועדונים
פודגוראנו שיחק במחלקת הנוער של הפועל חדרה עד לשנת 2013, ולאחר מכן עבר למחלקת הנוער של מכבי חיפה. יחד עם קבוצת הנוער של מכבי חיפה זכה בליגת העל הנוער בעונת .

ב-3 ביוני 2020 ערך פודגוראנו את הופעת הבכורה שלו בקבוצה הבוגרת של מכבי חיפה, כשהחליף את ניקיטה רוקאביציה בדקה ה-89 בהפסד 2–0 למכבי תל אביב במסגרת ליגת העל לעונת 2019/2020. עד לתום העונה, בה סיימה מכבי חיפה במקום השני כסגניתה של מכבי תל אביב, ערך פודגוראנו ארבע הופעות ליגה נוספות.

ב-9 ביולי 2020 חתם פודגוראנו ברומא מהסרייה א' האיטלקית. ב-1 בנובמבר ישב לראשונה על ספסל הקבוצה, במשחק ליגה נגד פיורנטינה. בסך הכל ישב על ספסל הקבוצה בתשעה משחקי ליגה ובמשחק קופה איטליה אחד, אך לא זכה לדקות משחק בקבוצה הבוגרת של המועדון. הוא שיחק באופן קבוע בקבוצת הנוער של המועדון.

ב-11 באוגוסט 2021 חתם פודגוראנו על חוזה לארבע עונות בספציה מהסרייה א'. ב-19 בספטמבר הוא ערך את הופעת הבכורה שלו במועדון ובסרייה א', כשנכנס כמחליף בדקה ה-77 בניצחון 2–1 על ונציה במסגרת המחזור הרביעי לעונת 2021/2022. ב-3 באוקטובר ערך את הופעת הבכורה שלו בהרכב הפותח של הקבוצה, כששיחק 59 דקות בהפסד 0–4 להלאס ורונה במסגרת המחזור השביעי בליגה. בפתיחת העונה שותף בחמישה משחקים, מהם משחק אחד בהרכב הפותח. לאחר 14 מחזורים כמעט ולא נכלל בסגל הקבוצה.

ב-2 בספטמבר 2022 הושאל למכבי חיפה מליגת העל, עם אופציה לרכישה. ארבעה ימים לאחר מכן ערך הופעת מחודשת בקבוצה בליגת האלופות בהפסד 2-0 לבנפיקה ליסבון כשנכנס כמחליף. מספר דקות לאחר מכן הוחלף עקב פציעה, בעקבותיה נעדר עד לתום העונה.

אחרי שהושאל מספציה מכבי חיפה מימשה את אופצית הרכישה.

ב-20 באפריל 2024 כבש שער בכורה בליגת העל בניצחון 4-1 על הפועל באר שבע.

ב-22 באוגוסט 2024 הושאל לקבוצת הראקלס אלמלו מליגת העל ההולנדית לעונה אחת.

## נבחרות ישראל
שיחק ואף כבש בכל נבחרות הנערים והנוער של ישראל (למעט נבחרת הנוער עד גיל 19, עמה לא שיחק). החל מ-2021, הוא חלק מסגלי נבחרת ישראל הצעירה עד גיל 21 והבוגרת.

באוקטובר 2021 זומן לסגל נבחרת ישראל הבוגרת לקראת משחקי מוקדמות מונדיאל 2022 נגד נבחרות סקוטלנד ומולדובה, על-ידי המאמן האוסטרי וילי רוטנשטיינר. ב-12 באוקטובר 2021 ערך את הופעת הבכורה שלו בנבחרת הבוגרת, כשנכנס כמחליף בדקה ה-88 בניצחון 2–1 על מולדובה במסגרת מוקדמות מונדיאל 2022. ב-15 בנובמבר 2021 ערך את הופעת הבכורה שלו בהרכב הפותח של הנבחרת הבוגרת, בה שותף לכל אורך המשחק ואף בישל, בניצחון 3–2 לישראל על איי פארו, גם כן במסגרת מוקדמות מונדיאל 2022.

## חיים אישיים
פודגראנו נולד בחדרה. אביו דני פודגוראנו היה כדורגלן עבר בהפועל חדרה והפועל חיפה, וסבו למבי פודגוריאני היה שחקן ומאמן טניס שולחן. פודגוראנו הוא בעל דרכון רומני.

## תארים
**[[מכבי חיפה (כדורגל)|מכבי חיפה]]**

* אליפות: 2022/2023
* אלוף האלופים: 2023

## קישורים חיצוניים

* פרופיל, באתר מכבי חיפה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי חיפה
קטגוריה:כדורגלני רומא
קטגוריה:כדורגלני ספציה
קטגוריה:כדורגלני הראקלס אלמלו
קטגוריה:חדרה: כדורגלנים
קטגוריה:כדורגלני נבחרת ישראל
קטגוריה:כדורגלנים ישראלים באיטליה
קטגוריה:אישים ממוצא יהודי-רומני
קטגוריה:ישראלים שנולדו ב-2002
גמל שלמה (סדרת טלוויזיה, 2017)

**גמל שלמה** (בצרפתית: **La Mante**) היא מיני סדרת מותחן צרפתית, ששודרה לראשונה בנטפליקס ב-30 בדצמבר 2017 לאחר ששודרה קודם ברשת TF1 במהלך ספטמבר 2017.

## עלילה
בפריז, המשטרה מחפשת אחר פסיכופת שרציחותיו מעוצבות בהשראת ז'אן דבר, המכונה "גמל שלמה", רוצחת סדרתית מפורסמת שהטילה אימה על המדינה לפני 25 שנה. דבר מציעה את המומחיות שלה למשטרה על מנת לעזור לצוד את המתחזה. לגמל שלמה, שנמצאת בבידוד מאז שנעצרה, יש תנאי אחד: לשתף פעולה רק עם הבלש דמיאן קרוט, בנה המנוכר. לדמיאן אין ברירה, שכן רוצח סדרתי עלול לפגוע בכל זמן ובכל מקום בפריז.

## שחקנים ודמויות
* קרול בוקה בתפקיד ז'אן דבר / גמל שלמה
* פרד טסטו בתפקיד דמיאן קרוט
* ז'אק וובר בתפקיד צ'ארלס קרוט
* פסקל דמולון בתפקיג דומיניק פראצ'י
* מנון אזם בתפקיד לוסי
* סרג' ריאבוקין בתפקיד קרוזט
* רובינסון סטיבנין בתפקיד אלכס קרוזט
* פרדריק בל בתפקיד וירג'יני דלורמה
* אלודי נוואר בתפקיד סופיה קובאץ'
* אדמה ניאן בתפקיד שטרן
* יאניק סמות בתפקיד ברטרנד
* סטיב טראן בתפקיד אכילס
* ז'וליין טורטורה בתפקיד גאליאני

## רימייק
בעונת השידורים 2021/2022 מתוכננת שידורה של סדרת טלוויזיה רוסית בשם זה (ברוסית: **Самка богомола**) בכיכובה של אירינה רוזאנובה כז'אנה דרונובה / "גמל שלמה". הסדרה תשודר בשירות הסטרימינג Start.ru.

על פי העלילה הרוצחת הסדרתית ז'אנה דרונובה, שכונתה "גמל שלמה", יושבת במאסר במושבת עונשין שמורה מאז הודתה בשמונה מקרי רצח אכזריים במיוחד. ז'אנה הרגה רק גברים – פדופילים, אנסים ובעלים בוגדים. לאחר שנודע לה שיש לה מתחזה, היא מציעה עזרה למשטרה, בכפוף לשני תנאים. ראשית, היא תעזוב את המושבה למשך החקירה. שנית: בנה הבלש דניס (בגילומו של פאבל צ'ינאריוב), שלא היה בקשר עם אמו ב-20 השנים האחרונות, יהיה אחראי על החקירה.

## קישורים חיצוניים
* 

## הערות שוליים

קטגוריה:סדרות דרמה צרפתיות
קטגוריה:2017 בצרפת
קטגוריה:סדרות מתח
קטגוריה:סדרות משטרה ופשע
קטגוריה:נטפליקס: תוכניות וסדרות
אנה ק.

**אנה ק.** (ברוסית: **Анна К**) היא סדרת טלוויזיה רוסית בהפקת נטפליקס המבוססת באופן רופף על הרומן אנה קארנינה מאת לב טולסטוי.

## עלילה
הסדרה מהווה פרשנות מודרנית לרומן הקלאסי של טולסטוי. אנה קרנינה, היא אשתו של מושל סנקט פטרבורג העתידי, אך מתאהבת ביורש אימפריית האלומיניום, ורונסקי. הרומן שלהם מהר מאוד מתפרסם בציבור והחיים המשפחתיים והחברתיים של ורונסקי וקארנינה נמצאים תחת איום, אך טיעוני התבונה נותרים חסרי אונים בפני אהבתם ותשוקתם של השניים.

## שחקנים ודמויות
* סבטלנה חודצ'נקובה – אנה קארנינה
* פיודור בונדרצ'וק – אלכסיי קארנין
* רומן ואסילייב – ורונסקי
* יורי בוריסוב – לווין
* יוליה אלכסנדרובה
* גושה קוצנקו
* אלכסנדר ציפקין
* טטיאנה דוגילבה
* דאריה ורשצ'אגינה

## קישורים חיצוניים
* 

## הערות שוליים

קטגוריה:סדרות דרמה פוליטיות רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:נטפליקס: תוכניות וסדרות
קטגוריה:סרטים המבוססים על "אנה קארנינה"
קטגוריה:תוכניות טלוויזיה שמתרחשות ברוסיה
מצעד סוף השנה של בילבורד הוט 100 לשנת 2018

[ממוזער|250px|"[God's Plan" של דרייק הגיע למקום הראשון במצעד הבילבורד השנתי]]
[ממוזער|250px|ל[קארדי בי שמונה שירים במצעד]]
[ממוזער|250px|ל[פוסט מאלון ארבעה שירים במצעד]]
**מצעד סוף השנה של בילבורד הוט 100 לשנת 2018** הוא רשימת השירים לסיכום שנת 2018 של הבילבורד הוט 100. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני המכירות שנאספו מ-2 בדצמבר 2017 עד 17 בנובמבר 2018.

## רשימת סוף השנה

## ראו גם
* 2018 במוזיקה

## הערות שוליים

קטגוריה:מצעדי הבילבורד
קטגוריה:מצעדי מוזיקה מ-2018
עונת 2020/2021 בליגת העל ההולנדית

**עונת 2020/2021** הייתה העונה ה-65 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פנלו, אמן ודן האג ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות אשר השתתפו בעונה הקודמת בליגה, ששיחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדה לליגת המשנה. הקבוצה במקום ה-16 התמודדה בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה.

#### תחרויות אירופיות
* הקבוצה שסיימה במקום ה-1 העפילה לשלב הבתים של ליגת האלופות.
* הקבוצה שסיימה במקום ה-2 העפילה לשלב המוקדמות השני בליגת האלופות.
* הקבוצה שסיימה במקום ה-3 העפילה לשלב הפלייאוף של הליגה האירופית.
* הקבוצה שסיימה במקום ה-4 העפילה לשלב המוקדמות השלישי של הקונפרנס ליג.
* הקבוצות שסיימו במקומות 5–8 התמודדו על כרטיס בודד לשלב המוקדמות השני של הקונפרנס ליג.

### טבלת הליגה

### פלייאוף על הכרטיס לסיבוב המוקדמות השני של הקונפרנס ליג

### פלייאוף הירידה
אל הפלייאוף העפילו 3 קבוצות שעברו את שלב הפלייאוף העליון של ליגת המשנה והקבוצה שסיימה במקום ה-16 בליגת העל לטורניר בשיטת פיינל פור כאשר המנצחת שיחקה בעונת 2021/22 בליגת העל. 

קטגוריה:עונות בליגת העל ההולנדית
קטגוריה:תחרויות כדורגל ב-2021
קטגוריה:תחרויות כדורגל ב-2020
קטגוריה:2020 בהולנד
קטגוריה:2021 בהולנד
אייל מרכז-אסייתי

**אייל מרכז-אסייתי** (שם מדעי: *Cervus hanglu*) הוא מין של יונק מכפיל פרסה מהסוג אייל שבמשפחת האייליים החי ברחבי מרכז אסיה עד דרום אסיה בין פקיסטן לסין. לעיתים הוא נחשב לתת-מין של האייל האציל אך דגימות מיטוכונדריות מעידות על כך שאייל זה הופרד מהאייל האציל השוכן ברחבי אירופה וחלק מאסיה או מהאיילים הקנדים (החי גם במזרח אסיה) והתפתח למין עצמאי באותו הסוג.

לרוב אייל זה בעל פרווה כהה וחומה עד בז' ופחות אדמונית. הוא יכול להגיע לאורך 110 ס"מ, לגובה 130 ס"מ בכתפיו ולהגיע למשקל 130 ק"ג בזכרים בעוד הנקבות קטנות יותר וגם חסרות קרניים. האיילים חיים בקבוצות קטנות המורכבות מזכר שליט לצד עדר נקבות בעוד זכרים רווקים חיים בעדרים משלהם או בבדידות.

האיילים מצויים לאורך ערבות עשב, יערות ושולי הרים וניזונים מעצים נמוכים או מעלים ועשבים נמוכים. האיילים נטרפים בידי זאבים, דובים ונמרים. הוא ניצוד גם בידי האדם וחלק מהתת-מינים נמצאים בסכנת הכחדה.

## תת-מינים
בעבר תת-מינים אלה נחשבו לתת-מינים של האייל האציל הקרוב אליו:
* *C. h. hanglu* – אנדמי לחבל קשמיר שבצפון הודו.
* אייל בוכרי (*C. e. bactrianus*) – מצוי במרכז אסיה.
* אייל ירקנדי (*C. e. yarkandensis*) – מצוי רק בשינג'יאנג שבצפון-מערב סין.

## קישורים חיצוניים

## הערות שוליים

קטגוריה:טקסונים שתוארו בידי יוהאן אנדראס וגנר
קטגוריה:אייליים
קטגוריה:מגה-פאונה של אירואסיה
קטגוריה:הודו: יונקים
קטגוריה:טג'יקיסטן: יונקים
קטגוריה:בעלי חיים שתוארו ב-1844
קטגוריה:קזחסטן: יונקים
קטגוריה:סין: יונקים
קטגוריה:פקיסטן: יונקים
מועדון הכדורגל איינדהובן

**מועדון הכדורגל איינדהובן** (בהולנדית: **FC Eindhoven**) הוא מועדון כדורגל הולנדי השני בחשיבותו מהעיר איינדהובן (לאחר פ.ס.וו. איינדהובן) המתמודד בליגת המשנה ההולנדית. שיאו של המועדון היה בשנות ה-30, ה-40 וה-50 של המאה העשרים.

## היסטוריה
מועדון הכדורגל איינדהובן נוסד ב-16 בנובמבר 1909 כמועדון כדורגל חובבים, בשנות העשרים והשלושים של המאה העשרים התאחד המועדון עם מספר מועדונים מקומיים, ב-1939 זכתה הקבוצה בגביע ההולנדי לאחר שגברה 0-1 על דה ספרטאן. בשנות החמישים הייתה הקבוצה לאחת מהמובילות בכדורגל ההולנדי לפני הפיכתו למקצוענית ואף זכתה באליפות הולנד בעונת 1953/1954 לפני הקמת ליגת העל ההולנדית. עם הקמת ליגת העל ההולנדית נמנה המועדון עם 18 הקבוצות המייסדות בעונת 1956/1957, בסיום עונה זו סיימה הקבוצה במקום ה-18 והאחרון וירדה לליגת המשנה מעונת 1957/1958 בליגת המשנה ועד לסיום עונת 1968/1969 שיחקה הקבוצה בליגה השנייה אז סיימה במקום ה-15 ונשרה לראשונה לליגה השלישית בה שיחקה כשתי עונות בטרם שבה לליגת המשנה לאחר שסיימה במקום השלישי בליגה השלישית, הקבוצה שיחקה בליגת המשנה עד עונת 1974/1975 אז סיימה במקום ה-6 והעפילה לפלייאוף העליון במסגרתו סיימה ראשונה והעפילה לליגה הבכירה לאחר 18 עונות, בעונת 1975/1976 סיימה הקבוצה במקום ה-15 והגיעה להישג השיא שלה בליגה הבכירה כאשר העפילה לשלב חצי הגמר של הגביע ההולנדי אך הודחה לאחר שספגה תבוסה בדרבי ליריבתה העירונית פ.ס.וו. איינדהובן בתוצאה 8–1. בעונה הבאה סיימה הקבוצה במקום ה-17 ונשרה לליגת המשנה בה היא משחקת עד היום ברצף, הקבוצה העפילה מספר פעמים לפלייאוף העלייה לליגה הבכירה אך כשלה פעם אחר פעם.

## תארים והישגים
* **אליפות הולנד** 
**:אליפות (1) 1953/1954
* **[[הגביע ההולנדי]]:**
** זכיות (1): 1937

## קישורים חיצוניים

* 

קטגוריה:קבוצות כדורגל שהוקמו ב-1909
קטגוריה:קבוצות כדורגל הולנדיות
קטגוריה:איינדהובן: ספורט
סודוקו אלכסונים

ממוזער|200px|שמאל|'''סודוקו אלכסונים'''
**סודוקו אלכסונים**, המכונה גם **סודוקו X**, הוא וריאנט של סודוקו, המתאפיין בכך שבנוסף לכללים הרגילים של סודוקו, שני האלכסונים הגדולים בלוח הסודוקו מסומנים וכוללים, כל אחד מהם לחוד, את כל הספרות מ-1 עד 9, כל אחת פעם אחת.

ניתן לסמן את האלכסונים בצורות שונות, עם צבע רקע שונה, כמו בתמונה או סימון מעובה של משבצות האלכסונים או קווים המסמנים אותם, אין חובה לסימון אחד מסוים.

חובת האלכסונים מכבידה על מחברי הסודוקו ומספקת רמזים נוספים לפותרים. בדרך כלל בסודוקו אלכסונים, כדי לא להקל יותר מדי על הפותרים, קטן מספר הספרות הנתונות מראש, יחסית לסודוקו רגיל. יש שילובים רבים של סודוקו אלכסונים עם וריאנטים אחרים של סודוקו, למשל: שילוב של סודוקו אפור לבן עם סודוקו אלכסונים או שילוב של היפר סודוקו עם סודוקו אלכסונים או שילוב של סודוקו מצולעים עם סודוקו אלכסונים ועוד.

## הערות שוליים

קטגוריה:סודוקו
אלינקוויק

**מועדון הספורט אוטרכט אלינקוויק** (בהולנדית: **Utrechtse Sportvereniging Elinkwijk**) היה מועדון כדורגל הולנדי מהעיר אוטרכט שהתקיים בין השנים 1919–1970.

## היסטוריה
המועדון הוקם ב-1919 בעיירה זווילאן (כיום בצפון אוטרכט) כקבוצת חובבים אשר שיחקה בליגת החובבים הרבעית, השלישית השנייה והראשונה עד להקמת ליגת העל ההולנדית שהייתה ממיסדה. הקבוצה שיחקה בליגה הבכירה, מעונת הבכורה (1956/57) ועד עונת 1960/1961 אז ירדה לליגת המשנה בה שיחקה כארבע שנים, אז שבה לליגת העל לשנתיים נוספות ונשרה פעם נוספת לליגת המשנה, בסיום עונת 1969/1970 התאחדה הקבוצה עם פ.צ אוטרכט, פלוקוס וDHSC והקימה את אוטרכט.

## מועדון חובבים
לאחר הקמת מועדון הכדורגל המאוחד נרשמה הקבוצה כקבוצת חובבים וכיום (2024) היא משחקת בליגה ההולנדית ה-8.

## קישורים חיצוניים

* 

קטגוריה:קבוצות כדורגל הולנדיות
כדורגל
קטגוריה:קבוצות כדורגל שהוקמו ב-1919
קטגוריה:קבוצות כדורגל שהתפרקו
פריץ לאבנד

**פריץ לאבנד** (בגרמנית: **Fritz Laband**; 1 בנובמבר 1925 – 3 בינואר 1982) היה כדורגלן גרמני ששיחק בעמדת הבלם. זכה עם נבחרת גרמניה המערבית במונדיאל 1954.

## ביוגרפיה
לאבנד הגיע ממשפחה של עובדי רכבות מאזור שלזיה. הוא היה בצבא הורמאכט במהלך מלחמת העולם השנייה ולחם בקורפוס אפריקה. בשנת 1945 הוא ומשפחתו נמלטו משלזיה והגיעו לאזור הכיבוש הסובייטי בגרמניה.

במהלך קריירת המועדונים שלו שיחק ב-ZSG אנקר ויסמאר, המבורג וורדר ברמן. באותה תקופה המבורג שלטה ללא עוררין באליפות אוברליגה הצפונית ולבאנד זכה עמה ב-5 תוארי אליפות בשנות ה-50.

לאבנד זכה במדי נבחרת גרמניה המערבית במונדיאל 1954. הופעת הבכורה שלו איתה הגיעה כחודשיים לפני המונדיאל, ובטורניר עצמו שיחק בשלושה מששת משחקיה. לקראת חצי הגמר והגמר, מאמן הנבחרת זפ הרברגר החליט להחליפו בעמדת המגן הימני בחברו לקבוצת המבורג, יוזף פוסיפאל.

לאחר הפרישה עבד כמסעדן ונקלע לקשיים כלכליים. לאחר מכן עבד כחשמלאי וכנהג. לאבנד אובחן בתחילת שנות ה-80 כחולה בסרטן הגרון לאחר שעישן זמן רב. לבסוף הוא נכנע לסרטן בגיל 56 בבית החולים סנט ג'ורג' בהמבורג. לאבנד נקבר בבית הקברות ברגדורף. על מצבתו הוצב כדור כדורגל שהזכיר את הספורטאי שהיה.

## תארים
;המבורג
*אליפות אוברליגה הצפונית (5): 1951, 1952, 1953, 1955, 1956
;נבחרת גרמניה המערבית
*גביע העולם: 1954

## קישורים חיצוניים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני המבורג
קטגוריה:כדורגלני ורדר ברמן
קטגוריה:כדורגלני נבחרת גרמניה
קטגוריה:כדורגלני מונדיאל 1954
קטגוריה:גרמנים שנולדו ב-1925
קטגוריה:גרמנים שנפטרו ב-1982
הסימפוניה השביעית (סדרת טלוויזיה)

**הסימפוניה השביעית** (ברוסית: **Седьмая симфония**) היא סדרת טלוויזיה רוסית, דרמה בכיכובם של אלכסיי גוסקוב ויליזבטה בויארסקאיה.

## עלילה
הופעת התזמורת הפילהרמונית של לנינגרד עם הסימפוניה השביעית באולם הצפוף של הפילהרמונית בלנינגרד ב-9 באוגוסט 1942 ושידורה ברדיו הפכו הן לסמל מוזיקלי של המצור על לנינגרד והן להלם רגשי חזק להפליא שנתן תקווה וחיזק את רוח האנשים. לאירוע זה קדמה עבודה קשה ועמוקה. כאשר החליטה הנהגת העיר כי יש לבצע את הסימפוניה השביעית של דמיטרי שוסטקוביץ' בעיר הנצורה, ביולי מסר מטוס מיוחד מקויבישב, לשם פונה המלחין, את הרכב היצירה. המנצח הראשי של התזמורת הסימפונית של לנינגרד, קארל אליאסברג, קיבל הוראה להרכיב את התזמורת ולהתחיל בחזרות. עם זאת, כמעט ולא היו נגנים בלנינגרד שיכלו לנגן את היצירה המורכבת הזו – זה מת מרעב בעיר, האחר גויס למלחמה ומת בחזית וההוא המשיך להילחם בקו החזית.

## שחקנים ודמויות

## קישורים חיצוניים
* 
* 
* הסימפוניה השביעית, באתר smotrim.ru

## הערות שוליים

קטגוריה:המצור על לנינגרד
קטגוריה:מיני-סדרות טלוויזיה
קטגוריה:סרטי מלחמת העולם השנייה
7
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה המשכיות
קטגוריה:תוכניות טלוויזיה שמתרחשות בסנקט פטרבורג
הגנים הבוטניים של דנוור

[250px|ממוזער|שמאל|פסלו של הפסל הישראלי [לאון ברונשטיין "Stary Stary Night" המוצג בגנים הבוטניים של דנבר. הגנים הבוטניים של דנבר מציעים תערוכות חוץ רבות המציגות צמחים ממערב ארצות הברית, במיוחד מאזור ההר הרוקי]]
**הגנים הבוטניים של דנוור** (באנגלית: **Denver Botanic Gardens**) הוא גן בוטני ציבורי הממוקם בצ'יזמן פארק בדנוור, קולורדו. הפארק מכיל חממה, מגוון גני שעשועים ואמפיתיאטרון, המארח קונצרטים שונים בקיץ.

## מיקום
ישנם שלושה מיקומים מגוונים המהווים חלק מהגנים הבוטניים של דנוור בכללותם. המיקום הראשי, והגן הפורמלי, ברחוב יורק בדרום מזרח דנוור, הגנים הבוטניים של דנוור בצ'טפילד (ליד צ'אטפילד סטייט פארק) כוללים אזורי אחו, כמו גם חווה היסטורית. ואזור הר גוליית, במסלול המוליך להר אוונס, הוא גן פרחי בר אלפיני (לאורך מסלולי טיול).

הגנים הבוטניים של דנוור, יחד עם פארק צ'יזמן ופארק הקונגרסים הסמוכים, ממוקמים על מה שהיה פעם בית הקברות פרוספקט היל. אף על פי שרוב הגופות הוסרו בשנת 1893, המשיכו להסיר את הקברים עד סוף שנות ה-50. לאחרונה, בשנת 2010, נחשפו קברים במהלך שיפוץ מערכות ההשקיה של הפארק.
ימין|ממוזער|250x250 פיקסלים|הגן היפני בגנים הבוטניים של דנוור

## הגנים
הגנים הבוטניים של דנוור כוללים את אוסף הצמחים הגדול ביותר של צפון אמריקה מאקלים ממוזג קר ברחבי העולם, כמו גם 7 גנים מגוונים הכוללים בעיקר צמחים מקולורדו וממדינות שכנות.

הגן הראשון Dryland Mesa מתבסס על "7 העקרונות" של גינון יובשני, וכולל צמחים עמידים לבצורת ואזור צחיח הים התיכון.

הגן היפני נקרא Shofu-en, גן הרוח והאורנים. הוא תוכנן על ידי קוצ'י קוואנה בשיתוף עם קאי קווארה.

הגנים הבוטניים של דנוור מתהדרים גם בחממה הראשונה באמריקה, העשויה כולה מחלונות בטון וזכוכית פרספקס, שכל אחד מהם נועד לתעל עיבוי לדפנות הקירות כך שלא יטפטף על המבקרים.

בשנת 2020 פורסם הספר "Creating Gardens for All People", בהזמנת המנכ"ל בריאן ווגט, שנחקר על ידי קארן פיטרס, דייוויס בנסון ודן אובארסקי, והוצא לאור על ידי הוצאת בקון. הספר זכה בפרס איגוד הוצאות הספרים העצמאי ע"ש בנג'מין פרנקלין במדליית כסף בקטגוריית ספרי שולחן הקפה בשנת 2021.

## קישורים חיצוניים

* 

## הערות שוליים

קטגוריה:ארצות הברית: גנים בוטניים
קטגוריה:דנוור
קטגוריה:ארצות הברית: גנים ופארקים עירוניים
ויולטה פרידמן

**ויולטה פרידמן** (אפריל 1930 – מדריד, 4 באוקטובר 2000) הייתה ניצולת שואה ממחנה ההשמדה אושוויץ-בירקנאו וסופרת יהודייה-רומנייה.

## קורות חיים
פרידמן נולדה במרגיטה, רומניה למשפחה יהודית. היא גורשה עם משפחתה בשנת 1944 לאושוויץ-בירקנאו, בגיל 14. היא איבדה את רוב משפחתה בשואה הוריה, סבה וסבתה וסבתה רבתה בת ה-93 נרצחו בתאי הגזים. היחידים שניצלו היו היא ואחותה אווה.

לאחר מלחמת העולם התגוררה בקנדה ובהמשך התיישבה בקראקס, ונצואלה, שם נישאה. בשנת 1965, לאחר שהתגרשה, עברה לספרד עם אחת מבנותיה.

בשנת 1985, כשהיא מרגישה זועמת מהצהרותיו של ראש הואפן אס אס, לאון דגרל, לשעבר למגזין "Tiempo", שם הכחיש את השואה והביע דעות אנטישמיות וגזעניות נקטה נגדו צעדים משפטיים. הצהרותיו בנושא השואה הביאו לתביעה נגדו מצד פרידמן. על אף שבתי המשפט המחוזיים בספרד היו לטובתו של דגרל הוא הורשע לבסוף על ידי בית המשפט העליון הספרדי בזילות זכר הנספים בשואה ואולץ לשלם קנס גבוה. דגרל נשאל פעם האם הוא מצטער על משהו במלחמת העולם השנייה והשיב "אני מצטער רק על כך שהפסדנו!" פסיקה זו גם ביססה דוקטרינה חוקתית ושימשה תקדים לרפורמה בחוק העונשין הספרדי.

היא קבורה בבית הקברות היהודי של הויו דה מנזנארס (מדריד).

## יצירות שפורסמו
* "זכרונותיי" (Planeta Editorial, 1995).

## ביבליוגרפיה

## קישורים חיצוניים

* 

## הערות שוליים

קטגוריה:ניצולות השואה: רומניה
קטגוריה:סופרות יהודיות רומניות
קטגוריה:ילידות 1930
קטגוריה:רומנים שנולדו ב-1930
קטגוריה:נפטרות ב-2000
קטגוריה:רומנים שנפטרו ב-2000
אדווין לפבר

**ג'ורג' אדווין הארי לפבר** (באנגלית: **George Edwin Henry Lefèvre**; 23 בינואר 1873, קולון – 1943) היה עיתונאי, סופר ודיפלומט אמריקאי.

## ביוגרפיה
אדווין לפבר נולד ב-1873 בקולון, פנמה. משפחת אימו הייתה בין המשפחות הידועות במדינה ואביו יליד איי התעלה. 

בגיל צעיר אדווין עבר לארצות הברית. הוא סיים את לימודיו באוניברסיטת ליהיי בתחום הנדסת מכרות, אך לא עבד בתחום. אדווין לפבר החל לעסוק בעיתונות ובבורסה לניירות ערך. הוא ירש את הון של אביו והפך למשקיע עצמאי. בשנת 1901 הוא פרסם את ספרו הראשון Wall Street Stories שהיה אוסף של סיפורים קצרים.

בשנת 1909 אדווין מונה לשגריר פנמה בספרד ואיטליה.

לאחר חזרה לארצות הברית הוא פעל כברוקר וכתב לענייני כלכלה עבור "ניו יורק סאן". בהמשך הוא עבר לאחוזתו בורמונט והקדיש את עצמו לכתיבה.

הספר הידוע ביותר של לפבר Reminiscences of a Stock Operator פורסם בשנת 1923. הוא תיאר את חייו של ג'ס ליברמור. מאז פרסומו הראשון, הספר עבר מספר מהדורות ותורגם למספר שפות. מהדורה שפורסמה בשנת 2009 מתארת קשר בין אירועי הספר ומקומות, חברות ואנשים שפעלו באותה תקופה.

לאחר פטירתו בשנת 1943, אחוזתו עברה לבעלות אשתו. האחוזה נכללת כיום במרשם הלאומי של מקומות היסטוריים.

## ספרים של אדווין לפבר
**Wall Street Stories* (1901)
**Golden Flood* (1905)
**Sampson Rock of Wall Street* (1907)
**H.R.* (1915)
**Plunderers* (1916)
**To the Last Penny* (1917)
**Simonetta* (1919)
**Reminiscences of a Stock Operator* (1923)
**Making of a Stockbroker* (1925)

## קישורים חיצוניים
* תיאור חייו
* 

קטגוריה:סופרים אמריקאים
קטגוריה:עיתונאים אמריקאים
קטגוריה:דיפלומטים אמריקאים
קטגוריה:שגרירי פנמה
קטגוריה:שגרירים באיטליה
קטגוריה:שגרירים בספרד
קטגוריה:בוגרי אוניברסיטת ליהיי
קטגוריה:מהגרים מפנמה לארצות הברית
קטגוריה:אמריקאים שנולדו ב-1871
קטגוריה:אמריקאים שנפטרו ב-1943
H3N2

וירוס H3N2 הוא תת-זן של וירוס השפעת ממין  *influenza virus A* והוא יכול להדביק עופות ויונקים. בעופות, בני אדם וחזירים, הווירוס עבר מוטציות לזנים רבים. בשנים בהן H3N2 הוא הזן השולט, יש יותר אשפוזים בבתי החולים.

## מיון
H3N2 הוא תת-זן של הזן הוויראלי Influenzavirus A, שהוא גורם חשוב לשפעת אנושית. שמו נובע מצורותיהם של שני סוגי החלבונים שעל פני המעטפת הליפידית שלו, המגולטינין (H) ונוירומינידאז (N). על ידי שכפול ויראלי חדש, H3N2 מחליף גנים לחלבונים פנימיים עם תת-זנים אחרים של שפעת.  וירוס שפעת העופות H3N2 הוא אנדמי לחזירים בסין, והוא זוהה אצל חזירים בווייטנאם, ותורם להופעת זנים חדשים. חזירים יכולים לשאת וירוסי שפעת אנושיים, שיכולים לשלב (כלומר להחליף יחידות משנה של הגנום ההומולוגי על ידי בחירה גנטית) עם H5N1, גנים חולפים ומוטציות.

## שפעת H3N2 עונתית
שפעת H3N2 עונתית הורגת כ -36,000 בני אדם בארצות הברית מדי שנה. חיסוני שפעת מבוססים על ניבוי אילו "מוטציות" של הזנים הנוספים H1N1, H3N2, H1N2. לקראת המגפות השנתיות מפותחים חיסונים נפרדים לחצי הכדור הצפוני והדרומי. באזורים הטרופיים, השפעת אינה מראה עונתיות ברורה. עמידות נמדדת לתרופות האנטי-ויראליות הסטנדרטיות amantadine ו- rimantadine ב-H3N2 עלתה מ -1% בשנת 1994, ל -12% בשנת 2003 ול -91% בשנת 2005. 

## שפעת הונג-קונג
שפעת הונג-קונג הייתה ההתפרצות הראשונה הידועה של זן H3N2, אם כי קיימות עדויות סרולוגיות לזיהומים של H3N2 בסוף המאה ה-19. ביולי 1968 דווח על התפרצויות נרחבות בווייטנאם ובסינגפור. בספטמבר 1968 הגיעה להודו, הפיליפינים, צפון אוסטרליה ואירופה. באותו חודש, הווירוס נכנס לקליפורניה והחזיר את כוחות מלחמת וייטנאם. הוא הגיע ליפן, אפריקה ודרום אמריקה בשנת 1969. ההתפרצות הגיעה לעוצמתה המרבית תוך שבועיים, שנמשכה שישה שבועות בסך הכל. הווירוס בודד בבית החולים בהונג קונג. תסמיני שפעת נמשכים ארבעה עד חמישה ימים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נגיפי RNA
קטגוריה:שפעות ודלקות ריאות
סאות' ביי לייקרס

**סאות' ביי לייקרס** (באנגלית: **South Bay Lakers**) היא קבוצת כדורסל מלוס אנג'לס, קליפורניה, המשחקת בליגת הפיתוח של ה-NBA ומסונפת לקבוצת ה-NBA לוס אנג'לס לייקרס. הקבוצה הוקמה בשנת 2006 כ**לוס אנג'לס די-פנדרס** (**Los Angeles D-Fenders**), והייתה הקבוצה הראשונה בליגה המסונפת לקבוצת NBA. אחרי עונת 2016/17, מותגה הקבוצה מחדש כיסאות' ביי לייקרס ועברה למרכז אימוני הבריאות של UCLA באל סגונדו, קליפורניה, המשמש גם כמרכז האימונים של הלוס אנג'לס לייקרס. לקבוצה אין אף אליפות, אך היא זכתה פעמיים בגמר האזור המערבי.

## היסטוריה
### בחירת השם
שם הקבוצה נבחר בתחרות במתכונת הדומה לטורניר אליפות המכללות בכדורסל, עם 64 שמות אפשריים. לבסוף נותרו שני שמות בגמר: ה"די-פנדרס" וה"ברייקרס" (Breakers). השם שנבחר במקור היה הברייקרס, אך אז גילו בהנהלת המועדון שהשם שייך לקבוצת כדורסל גמדים מקומית, והחליטו לקרוא לקבוצה בשם המפסיד. השם והלוגו נחשפו ב-26 ביולי 2006.

### כלוס אנג'לס די-פנדרס
עונת הבכורה של המועדון, 2006/07, הסתיימה במאזן 23–27 שלילי. ב-1 באפריל 2007 הפך שחקן הקבוצה ג'ורדן פארמר לראשון שמשחק באותו יום במשחק ליגת הפיתוח ובמשחק NBA, כששיחק גם במדי הלוס אנג'לס לייקרס. בעונה שלאחר מכן העפילו הדי-פנדרס לראשונה לפלייאוף בזכות מאזן 32–18 וניצחו בסיבוב הראשון את קולורדו 14', אך הודחו בחצי הגמר בידי איידהו סטאמפיד, שזכו לבסוף באליפות.

בשתי העונות שלאחר מכן לא העפילה הקבוצה לפלייאוף ובעונת 2010/11 אף לא העמידה קבוצה לליגה, אך בעונת 2011/12 סיימה במקום הראשון במערב, ניצחה את איווה וולבס ואת בייקרספילד ג'אם 2–0 הפלייאוף והפסידה בגמר הליגה לאוסטין ספרס 1–2. בעונת 2013/14 סיימו הדי-פנדרס במקום הראשון במערב אך הודחו כבר בסיבוב הראשון על ידי סנטה קרוז ווריורס. בעונת 2015/16 העפילה הקבוצה לפלייאוף מהמקום השני בבית הפסיפי, ניצחה את רינו ביגהורנס ואת אוסטין 2–1 והפסידה בגמר הליגה לסו פולס סקייפורס 0–2. בשנה שלאחר מכן העפילה מהמקום הראשון בבית, אך הופתעה בסיבוב הראשון בידי ריו גראנדה ואלי וייפרס.

### סאות' ביי לייקרס
ב-9 באפריל 2017 הכריזו הלוס אנג'לס לייקרס על מיתוג מחדש של הדי-פנדרס כ"סאות' ביי לייקרס" בסיום עונת 2016/17, ועל העברת הקבוצה ממרכז האירועים של טויוטה למרכז אימוני הבריאות החדש של UCLA באל סגונדו, שישמש גם כמתקן האימונים החדש של קבוצת ה-NBA.

בעונתם ראשונה בשם זה סיימו הלייקרס במקום השני בבית הפסיפי, ניצחו בסיבוב הראשון של הפלייאוף את אוקלהומה סיטי בלו 125–105, הדיחו בחצי גמר המערב את רינו ביגהורנס 126–109 והפסידו בגמר המערב לאוסטין ספרס, שזכתה באליפות, 93–104. בשתי העונות הבאות לא העפילו הלייקרס לפלייאוף, ובעונת 2020/21 לא השתתפו בליגה.

בעונת 2021/22 הגיעה הקבוצה לחצי גמר המערב, בו הפסידה 110–112 לאגווה קליינטה קליפרס ששייכת ליריבה העירונית של הלייקרס, לוס אנג'לס קליפרס. שחקן הקבוצה מאק מקלאנג נבחר בתום העונה לרוקי העונה.

## עונה אחרי עונה

## קישורים חיצוניים

## הערות שוליים

קטגוריה:לוס אנג'לס: מועדוני ספורט
קטגוריה:קבוצות כדורסל אמריקאיות
קטגוריה:קבוצות ליגת הפיתוח של ה-NBA